JohanHeinsen/ENO huggingface dataset:
Odense Adresse-Contoirs Efterretninger, 1845-01-18
Sverrig. Dagligt Allehaanda" fortæller følgende ret morsomme Retshistorie fra Stockholm. En afskediger Ritmester v. Schewen, der i tidligere Tid havde drevet stærk Aager og derved erhvervet sig en betydelig Formue, var bleven sat i en til hans Jndtægter svarende høi Skat. Han besluttede at unddrage sig denne Udgift ved følgende Fi: Han overantvordede i tvende lovgilde Mænds Overværelse sin Søn Alt hvad han eiede under det Vilkaar, at Giveren for Livstid skulde underholdes af Gavemodtageren. For Sikkerheds Skyld opsattes et formeligt Gavebrev, der underskreves af Giveren og de tilkaldte Vidner. Siden angrede Manden nok sin Gavmildhed, thi han indgav nogle Dage efter en Klage til Politiet, hvori han med Fortielse af hin Transaction angav sin Søn for, den 16 Decbr. 1844 Kl. 7 om Aftenen, i hans Bolig af et tillaaset Skab at have borttaget al hans Eiendom bestaaende af forskjellige Obligationer i Alt til Beløb af omtrent 150,000 Rdlr. sv. Bc. Han erklærer, at ingen undskyldende Omstændighed ledsager denne Handling, at Jndbryderen ingen Tilbøielighed har viist til Anger eller Erstatning, og forlanger derfor Undersøgelse anstillet og Sønnen arresteret. Gavemodtageren derimod negter at tilbagegive, hvad der paa lovlig Maade er hans Eiendom, og har til Bestyrkelse af sin Ret ladet de Vidner, der have undertegnet Gavebrevet edelig afhøre og bekræfte deres Underskrift samt Gavebrevets Tilværelse, hvilket Giveren havde beholdt. Vidnernes Udsagn stemmer i alle Maader med hans, og det feiler saaledes vel neppe, at Domstolene ville tilkjende ham den modtagne Julegave af 150,000 Rd. Bc.
Odense Adresse-Contoirs Efterretninger, 1845-01-18
Rigsdagen vil, ifølge svenske Aviser, først blive sluttet i Juni Maaned. - Bladet "Morgonen" melder, at Kong Oscar nylig har underskrevet 7 Dødsdomme.
Odense Adresse-Contoirs Efterretninger, 1845-01-18
Norge. Den i Slutningen af f. A. i Kongsberg, Sølvværk udbrudte Sølvklump, der veiede 6 Skpd., afgav 1161 Mark gediegent Sølv.
Odense Adresse-Contoirs Efterretninger, 1845-01-18
Fædrelandet. Offentlige Foranstaltninger. Under 28 Decbr. f. A. er fra Directionen for Statsgielden og den synkende Fond udstedt en Placat angaaende den Private indrømmede Adgang til at lade deres Fordringer til den Kongelige Kasse i uopsigelige Statspapirer optages i Jndskrivnings-Protocollen.
Odense Adresse-Contoirs Efterretninger, 1845-01-18
Af de tvende færøiske Pressesager, mellem Provst Garde og Handelsforvalter Nolsøe, der hidrøre fra deres Stridsskrifter om den færøiske Handels Frigivelse, og som begge af Forvalter Nolsøe ere indankede for Landsover- samt Hof= og Stadsretten, blev den ene, der oprindelig har været anlagt af Garde mod Nolsøe, paakjendt i Mandags. Udfaldet blev, at Nolsøes Paastand toges tilfølge, idet den i første Jnstants af Underdommeren, Sorenskriver og Kammerjunker Tillisch brugte Behandling og afsagte Dom kjendtes uefterrettelige at være. Den anden af disse volumineuse Sager, oprindelig institueret af Nolsøe mod Garde, procederes i Realiteten for Overretten.
Odense Adresse-Contoirs Efterretninger, 1845-01-18
Høiesteret har fældet Dom i Sagen mod følgende Personer: Mouritzen, Skibsted, Krag, Hempel, Brøndahl, Jansen, Sivertsen, Thrane, Schubart og Due, der tiltales, de 5 Førstnævnte for efter forud truffen Aftale at være undvegne fra Kjøbenhavns Fattigvæsens Tvangsarbeidsanstalt paa Ladegaarden, for at have foretaget Undvigelse i den Hensigt at befrie nogle paa Ladegaarden anholdte Fabrikarbeidere samt for at have forøvet Uordener paa Ladegaarden og paa Veien udenfor samme, udviist Opsætsighed mod Fattigvæsenets Opsynspersonale samt insulteret og voldelig overfaldet saavel dette som Politiets Betiente og den Første tillige for at have undsagt Forskjellige af Opsynet paa Ladegaarden, samt de 5 Sidstnævnte for at have forøvet Uordener paa Ladegaarden og paa Veien udenfor samme, udviist Opsætsighed mod Fattigvæsenets Opsynspersonale samt insulteret og voldeligt overfaldet saavel dette som Politiets Betiente, eller i al Fald for ei at have udviist den Orden og Sædelighed, som de Fattige, der nyde offentlig Understøttelse, bør iagttage.
Odense Adresse-Contoirs Efterretninger, 1845-01-18
Ved den anordnede Commissions Dom ere samtlige Tiltalte idømte Forbedringshuusarbeide, Mouritzen, Krag og Due hver i 3 Aar, Skibsted, Schubarth og Thrane hver i 2 Aar, Sivertsen i 18 Maaneder, Hempel i 1 Aar, Brøndahl og Jansen hver i 8 Maaneder. Dom Brøndahl og Jansen bør hensættes til Arbeide i Kjøbenhavns Fattigvæsens Tvangsarbeidsanstalt hver i 6 Maaneder, Jøvrigt bør Commissionens Dom ved Magt at stande, dog saaledes, at Straffetiden for Kragh bestemmes til 2 Aar.
Odense Adresse-Contoirs Efterretninger, 1845-01-18
Høiesteret har nu begyndt den tredie eller extraordinaire Session af Høiesteretsaaret 1844, hvilken ophører 14 Dage før Høiesteretsaaret 1845 tager sin Begyndelse, den første Torsdag i Marts Maaned. J den sidst forløbne Session, der har varet fra den første October til den 24 December, er i alt afgjort 152 Sager, hvoraf 16 civile, 4 anteciperede og 132 criminelle. Siden Høiesteretsaarets Begyndelse er der saaledes – naar man sammenholder det med tidligere Meddelelser - ialt afgjort 324 Sager, hvoraf 37 civile, 5 anteciperede, 282 criminelle. J den sidst afholdte Session er der paadømt 7 Sager, ved hvilke de under samme Tiltalte ere idømte Livsstraffe, nemlig 3 for Blodskam, 2 for Voldtægt, 1 for Bigami og 1 for crimen bestialitatis.
Odense Adresse-Contoirs Efterretninger, 1845-01-18
Trykkefrihedssager ere i Aarets Løb blevet indanket 15, hvoraf de 4 endnu ikke ere paadømte; men ved de i de øvrige 11 afsagte Domme er der idømt 4 Mulcter heraf den ene paa 200 Rbd., de andre 3 hver paa 100 Rbd., med 1 Aars Censur, hvorimod der i 6 af de øvrige er afsagt Frisindelsesdomme, i 3 med Omkostningernes Paalæg paa det Offentlige; i en Sag blev der afsagt Hjemviisningsdom til desidererede Oplysningers Erhvervelse. 1 civil Trykkefrihedssag mellem Hoboist Reck og Block Tøren, er ogsaa paadømt i Aarets Løb.
Odense Adresse-Contoirs Efterretninger, 1845-01-18
Blandinger. Af Beretningen om Foreningen til dansk Læsnings Fremme i Slesvig for Aaret fra 1 Ocbr. 1843 til 30 Septbr. 1844 sees, at der i dette Aar er stiftet 7 nye Almuebibliotheker og eet lidet Læseselskab. Foreningens Jndtægter have været 1586 Rbd. 16 s. og dens Udgifter 1536 Rbd. 61 s. Under de blandt Jndtægten anførte Gaver een Gang for alle indbefattes 200 Rbd., som Hs. Maj. Kongen, efter indgiven allerunderdanigst Ansøgning, ligesom for 3 Aar siden, allernaadigst har bevilget Foreningen af Postkassen til Bestridelsen af de til Forsendelsen af dens trykte Sager med Pakkeposten medgaaende Udgivter, endvidere 50 Rbd. fra hver af tvende nærbeslægtede, flereaarige Velgjørere af vor Forening. Jblandt de aarlige Bidrag, har Hs. Exc. Grev Moltke til Glorup som sædvanlig ydet 25 Rbd., fem andre Velyndere af Foreningen hver 10. Af de modtagne Pengebidrag udenfor Slesvig har Stænderdeputeret Kirck i Helsingøer indsendt 21 Rbd., Prof. Dr. Wegener i Sorøe 17 Rbd., Adjunkt Lembcke i Vordingborg 26 Rbd. 80 s., Adjunkt Hansen i Nykjøbing 10 Rbd., Adjunkt Sick i Odense 184 Rbd. 88 s. (incl. de ifjor ommeldte 61 Rbd. 88 s.), Adj. Remp i Aalborg 13 Rbd., Overlærer Mørch i Randers 75 Rbd. og Adjunkt Hagemann i Viborg 43 Rbd.
Odense Adresse-Contoirs Efterretninger, 1845-01-18
Juleaften 1844 laae Huusmændene Mikkel Erichsen, Christen Erichsen og Svend Christensen, samt Tjenestekarl Peder Sørensen, Alle af Steenberg, Norhaa Sogn, med en aaben Baad, 2 Mile fra Land for at fiske i Vesterhavet. Med M. Erichsen fulgte 2 Stedsønner og med Chr. Erichsen een Stedsøn, unge Mennesker imellem 17 og 19 Aar. Et uventet Vindstød kantrede Baaden, og Alle, der vare i den, druknede, paa M. Erichsen nær, hvem det lykkedes at holde sig oppe ved Masten, indtil han reddedes af andre Fiskere, der bleve opmærksomme paa Ulykken. Den kantrede Baad gik tabt, da M. Erichsen var saa forkommen af Kulde, at det blev nødvendigt at lade den drive, for at bringe ham iland saasnart som muligt. Af de Druknede vare C. Erichsen og Sv. Christensen Familiefædre; den Sidste, først nogle og tyve Aar gammel, efterlader sig en Enke med to smaa Børn i meget fattige Omstændigheder. (Aalb. A.)
Odense Adresse-Contoirs Efterretninger, 1845-01-18
Journal des Debats melder fra Rom under 23 Decbr., at der nylig har været afholdt Auction over Thorvaldsens Meublement og Huusgeraad i Palladset Barbarini og over Konstnerens Værktøi. Dette sidste er især blevet betalt med meget høie Priser og er forStørstedelen kjøbt af Engellændere. Tre simple Meisler bleve saaledes betalte med 85, 92 og 110 romerske Scudi.
Odense Adresse-Contoirs Efterretninger, 1845-01-18
Faaborg den 14 Januar. Anden Juledag om Eftermiddagen Kl. omtrent 4 forlod flere Mandspersoner Biørnøe, hvor de havde aflagt Familie og Venner et Besøg, for at begive sig til deres Hjemstavn Fyen. Da de kom i Skibsdybet, imellem Øen og Faaborg, brast Jsen, og 2 Brødre, Rasmus Knudsen af Aastrup og Niels Knudsen, tjenende i Faaborg, gik igjennem den; de Medfølgende bleve betagne af Skræk, hurtig fattede sig Huusmand Hans Madsen (i det saakaldte Ravne huus under Grevskabet Brahesminde, som, for at frelse de i Vaagen Forulykkede, lagde sig langs ud paa Jsen og paa den Maade arbeidede sig ud mod Vaagen, hvor han traf en Jsgait, som han langede Rasmus Knudsen, og dermed drog ham til sig; men da Jsen allerede begyndte at synke under ham, sagde han til sin medhavende Søn, at han skulde lægge sig ned paa Jsen og tage ham ved Benene, og saaledes gjorde flere, saasnart den Første paa denne Maade var frelst, sattes øieblikkelig den Andens Redning i Gang, til hvis Frelse den først reddede Broder ogsaa skal have bidraget sit, da han ansaaes næsten bevidstløs og Haab om Frelse med ham kun svagt, dog lykkedes det ogsaa at frelse ham. Hans Madsen var Hovedpersonen, uden hvis Hjelp de neppe vare blevne frelste, og da han er bondefødt og temmelig oppe i Alderen, fortjener vist denne hans raske Daad Paaskjønnelse, Andre til følgeværdigt Exempel. Flere skulle allerede her paa Kysten ved Jisfærselulykkelig have tilsat Livet.
Odense Adresse-Contoirs Efterretninger, 1845-01-18
Odense. De almindelige Søsessioner i Fyens og Langelands Solimitdistrikt afholdes iaar saaledes: Middelfart den 10 Februar, i Assens den 11te, i Faaborg den 13de, i Odense den 15de, i Kjerteminde den 17de, i Nyborg den 18de, i Svendborg den 19de og 20de, i Rudkjøbing den 22de. Det vil nok nu ikke vare ret længe for det Müller=Orlamundtske Selskab forlader vor By, for at reise til Flensborg, hvor en ualmindelig stor og med største Beredvillighed foretaget Subskription har sikkret Directionen for ethvert Tab og hvor den store Majoritet. af Publikum siges med Længsel at imodesee det danske Selskab, Flensborg er dog nok endnu ikke indregistreret Jgaar Aftes oppaa det nordalbingiske Landkort. førtes det pudseerlige Stykke: "Tre Koner og dog ikke gift", der i Særdeleshed ved Madame Blochs og Hr. Pallesens fortrinlige Udførelse af deres Roller i høi Grad vakte Publikums larmende Glædesyttringer. Skjøndt Red, selv med barnagtig Glæde uvilkaarligt deeltog i den Jubel, hvormed Mad. Bloch blot formedelst hendes ypperlige Maske hilstes ved Jndtrædelsen, paa Scenen, troer han dog, at denne smukke Kunstnerinde vil træde over den af hende hidtil saa taktmæssigt holdte Skjønhedslinie, hvis hun altfor ofte vil fremtræde i slige Roller, om end Overtagelsen af dem vidner om et fleersidigt Talent; det er endnu meget for tidligt, for ikke at sige, aldeles ubetimeligt, at den ophøiede Ragnhild, viser sig som "Assistentshuuspantekjælling: en hyppig Gjentagelse vil upaatvivlelig vække Reminiscentser og svække Tilskuernes Jllusion. At det nævnte Stykke til Fryd for Publikum og til Directionens pekuntaire Fordeel vist kan opføres endnu engang, det er en ganske anden Sag.
Odense Adresse-Contoirs Efterretninger, 1845-01-18
Udnævnelser og Entledigelser. Under 9 Januar er resid. Capellan for Besser og Onsberg Menigheder, P. Scharling, beskikket til Sognepræst for Koldby Menighed paa Samsø(Besidderen af Grevskabet Sams, Hs. Excell. Grev Danneskjold Samsø udøver jus proponendi til dette Sognekald.
Odense Adresse-Contoirs Efterretninger, 1845-01-18
Den 10de er i Naade og med Pension entlediget Sognepræst i Preetz, Consistorialraad J. S. Stoehr. R. af D. Den 11te har Hs. Majestæt resolveret, at Secondlieuten, i GardehusarDivisionen, W. v. Lindholm, udtræder af No. og sættes à la suite i Cavalleriet paa 2 Aar, samt at Secondlieuten paa yngst Gage i Gardehuusar Divisionen, C. C. W. H. v. Abercron, som Følge heraf, oprykker paa ældst Secondlieutenants Gage.
Odense Adresse-Contoirs Efterretninger, 1845-01-18
Skibs- og Handels-Efterretninger. Kbhavn den 11 Jan. Fra Udlandet have vi ingen mærkelige Nyheder at meddele. Her er det naturligviis ogsaa stille paa Grund af Aarstiden. Jmidlertid er den nylig ankomne Ladning Kaffe fra St. Domingo allerede solgt, men vi see os ikke i Stand, til at opgive Prisen. Man paastaaer, at de tydske Raffinaderier atter have henvendt deres Opmærksomhed paa St. Croix Sukker, Havre er endnu meget søgt, og betales temmelig høit, Reisende over Storebelt, fra 13 til 16 Januar. Fra Fyen til Sielland, Mad. Schmidt; Handlende Dahl. Bygmester Schmidt, Kjøbmd. Graad og Lorenzen; Overkrigscommiss. Foss; Jfr. Faaborg; Particull Turretin, Handels reis. Grotian og Hoffmann, Handelsbet. Hartvigsen: Fuldm. Warburg; Lieuten. Maes og Faaborg; Laqvai Olsen; Hr. Scott, Propriet. Bonnichsen; Forvalter Jensen; Hr. Ulke; Jernstøber Axelsen; Lieuten. v. Rauch; Cand. Eibe; Stud. Koefoed, Mad. Madsen; Cand. Winther; Bogholder Fabricius, Cancellist Springer; Dhrr. Redlessen, Lilienwalch, Schmidt, Wangenreim, Levn, Bechmann, Müller, Hirschfeld, Hansen, Jonas, Warburg og Schultze; Handlende Hammer og Engel; Kjøbmd. Falkel; Grossererne Knutzen og Hartvigsen; Mad. Hansen; Hr. Salomon; Stud. Riis og Flensborg; Cand. Bech, Pastor Petersen; Forpagter Zosga; Slagter Worm. Fra Sielland til Fyen; Skibsfører Arfsten; Styrmand Triewe; Fuldm. Chiwitz: Muurmester og Lieuten. Kornbeck; Cand. Svelmøe; Jfr. Dalschow, Papirfabrik. Drewsen; Forvalter Møller; Frøken Vaumann, Kjøbmd. Delbanco, Krigsraad Kauffeldt; Major Siemesen; Hr. Oppenheim; Fabrikmester Møller; Kjunker v. Wedell Heinen; Propriet. Boll horn; Hr. Kruse. Dødsfald. C. Groth, f. Laurie; M. Rolf, f. Jørgensen, 78 Aar; S. Dahlerup, f. Lorenzen, 27 Aar, M. Prætorius, f. Kryger, 62 Aar; Præsteenke M. Høyer, f. Hertel, 79 Aar. Alle i Kbhavn. - Hattemager M. Dagger, i Aalborg, 50 Aar; Conventualinde C. v. Linstow, i Slesvig; K. Andersen, f. Nicolaisen, i Viborg, 70 Aar; Discipel C. Riber, i Viborg; P. Holm, i Nybølle, 49 Aar; Herredsfoged, Cancellieraad H. C. Wittusen, i Brædstrup, 53 Aar; Friz Stockfleth, i Aalborg, 22 Aar; A. Unmack, f. Thordsen, i Helsingøer, 80 Aar; C. Andersen, i Aalborg, 50 Aar; A. Woetmann, f. Tøttrup, paa Frysbrønd, 25 Aar; Her mine Jngwersen, paa Wiuffgaard, 21 Aar.
Odense Adresse-Contoirs Efterretninger, 1845-01-18
Prædikanterne paa Søndagen Septuagesima. J St. Knuds Kirke: til Høimesse Hr. Stiftsprovst Svitzer; til Aftensang Hr. Pastor Wiberg. - J Frue Kirke: Hr. Pastor C. Steenbuch. - J St. Hans Kirke: Hr. Cand. theol. Svendsen. - J Hospitals Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1845-01-18
AVERTISSEMENTS. Til den slesvigske Hjelpeforening er paa de fra mig udsendte Lister her i Fyen hidtil tegnet ialt 200 Rbd. 2 Mk. af 131 Personer af alle Stænder, og deriblandt 20 Damer med 33 Rbd. Indbetalt er hidtil 137 Rbd. 2 Mk., hvoraf 13 Rbd. en Gang for alle, og er herpaa 100 Rbd. afsendt til Hovedkommitteen i Kjöbenhavn. Det er at vente, at der fremdeles vil indkomme ikke Ubetydeligt hertil, da mange Lister endnu ere i Cirkulation. J Anledning af en skriftlig Forespørgsel maa jeg udtrykkelig bemærke, at ethvert Bidrag, større eller mindre, selvfølgelig er lige velkomment, og at der navnligen ikke er Noget til Tinder for at Flere forene sig om eet Bidrag, hvis Minimum er 1 Rbd. aarlig. Det høieste aarl. Kontingent for en enkelt Person, som hidtil er tegnet, udgjør 20 Rbd.
Odense Adresse-Contoirs Efterretninger, 1845-01-18
De Herrer, som have modtaget Lister fra mig, ombedes behageligen at fremme Subskriptionen, saavidt den ikke er sluttet, og snarest skee kan at ville meddele mig hvad der hos Enhver er tegnet, og af hvem, samt at indsende til mig hvad de maatte have ihænde af indkasserede Bidrag for det første Aar, som udløber med April 1845, eller en Gang for alle I den ovenanførte Sum ere indbefattede 3 Rbd. fra Bønder i Marslev og Rastrup, 1 Rbd. 2 Mk. fra Øster gaarde, 3 Rbd. fra Gielsted, 22 Rbd. fra Skovsbo, for hvis Modtagelse herved gives Tilstaaelse. K. Sick. Odense den 17 Januar 1845.
Odense Adresse-Contoirs Efterretninger, 1845-01-18
Theatret i Odense. Søndagen den 19 Januar opføres: Napoleons befaling, Lystspil i 2 Acter af Jnicet og Dumoinoir.
Odense Adresse-Contoirs Efterretninger, 1845-01-18
Derefter, Recensenten og Dyret, Vaudeville i 1 Act af J. L. Heiberg.
Odense Adresse-Contoirs Efterretninger, 1845-01-18
Mandagen den 20 Januar opføres (til Jndtægt for Skuespilhuset); Godset Sternberg, Lystspil i 4 Acter. Derefter, Kunstnerliv, Vaudeville i 1 Act.
Odense Adresse-Contoirs Efterretninger, 1845-01-18
NB. Det bemærkes, at næste Forestilling først gives paa Fredag den 24 Januar. Müller & Orlamundt.
Odense Adresse-Contoirs Efterretninger, 1845-01-18
Mandagen den 20 dennes bliver inC. S. F. gen Sammenkomst formedelst indtrufne Omstændigheder. Dhrr. Møllere Langkilde i Eiby Mølle, Demant i Dalum Mølle og Krag i Munkemølle takkes herved paa det Forbindtligste for den Assistence, som de saa beredvilligen ydede os ved at holde Vandet ude af Aaen, da vi i Søndags udførte det besværlige Arbeide med at oversauge de sex gamle Pæle paa Bunden af Aaen ved Frederiksbroen. Augustinus, Tømmermester.
Odense Adresse-Contoirs Efterretninger, 1845-01-18
En graablommet Tævehund med en hvid Stjørn i Panden, er ankommen til Huusmand R. Jensen i Munkeboe, hvorden af Eieren kan afhentes.
Odense Adresse-Contoirs Efterretninger, 1845-01-18
Et ungt Menneske paa 16 Aar ønskes, for at lære Landvæsenet, til førstkommende Mai anbragt hos en Forpagter paa en af de større fyenske Herregaarde. Man behage at adressere Brevene til denne Tidendes Redakteur, Carl Bagger.
Odense Adresse-Contoirs Efterretninger, 1845-01-18
Hvor en rask Dreng, af god Opdragelse og med gode Skolekundskaber, kan blive antaget i Handelslære hos en Kjøbmand i Odense, anviser Adressecontoiret.
Odense Adresse-Contoirs Efterretninger, 1845-01-18
En duelig Brændeviinskarl, som er godt øvet i Brændeviinsbrænden i et almindeligt Kornbrænderie, og paa egen Haand med Lethed kan bestyre et Saadant, kan ved paalidelige gode Anbefalinger for Troskab, Orden og Duelighed erholde Condition, naar han derom snarest mulig, helst personlig, henvender sig til M. J. Brandt i Assens.
Odense Adresse-Contoirs Efterretninger, 1845-01-18
Alle Sorter Ministerial= og Skole-Lister faaes hos Boghandler Mønster i Assens.
Odense Adresse-Contoirs Efterretninger, 1845-01-18
Alle Sorter Skind, saavel Ræve-, Maar, Odder, Hare, Grævling- og Katteskind, kjøbes til de allerhøieste Priser af Bundtmager Schwartzbrem paa Odense Vestergade.
Odense Adresse-Contoirs Efterretninger, 1845-01-18
Fortrinlig godt Herregaards Ævrets=Smør i 1/4, 1/2 og 1/2 Tønder kan faaes hos J. H. C. Pecke i Odense.
Odense Adresse-Contoirs Efterretninger, 1845-01-18
Nye Sengefjer ere nu igjen at faae, og til billige Priser. Urban Hansen. overfor Postcontoiret. Uld. og Humle. Fineste udsøgt fyensk og bedste hvid nordlandsk Uld, samt fortrinlig nye fremmed Humle erholdes i mindre og større Vægt til billigste Priis hos Th. Thrane, Overgade No. 27.
Odense Adresse-Contoirs Efterretninger, 1845-01-18
Et brugt Kjøbenhavnsk Fortepiano anvises tilkjöbs for billig Priis fra Adressecontoiret.
Odense Adresse-Contoirs Efterretninger, 1845-01-18
Paa Søebyesøegaard er omtrent 200 Læs fortrinlig god Tørv at erholde tilkjøbs til 1200 Stkr. pr. Læs a 7 Mk. 8 s., saaledes som samme ere indsatte i Kube i No. fra 10 til 20 Læs. Anden Etage i Huset No. 631 i Klaregaden, bestaaende af 2 Stuer til Gaden, Sovekammer, Kjøkken og Pigekammer samt Loftsrum, er til Leie til Paaske Flyttedag. Et Hollænderie. paa 250 Køer, paa en Gaard 2 Miil fra Odense, kan erholdes i Forpagtning fra 1 Mai 1845. Bortforpagtningen vil blive omtrent efter samme Conditioner, som forhen, og hvoraf en Gjenpart findes henlagt paa Adressecontoiret, der oplyser, hvor man har at henvende sig.
Odense Adresse-Contoirs Efterretninger, 1845-01-18
Den Stervboet efter afdøde Hans Nielsen Skafte og Kone tilhørende og i Sandbye Bye i Lollands Nørre Herred beliglige Auctioner, som afholdes Tirsdagen den 4de og 11 Febr. d. A., samt Onsdagen den 19 f. M., Formiddag Kl. 11. De tvende første Auctioner afholdes paa Raadstuen her i Byen. og den sidste i Gaarden selv. Gaardens Areal er circa 15 Tønder Pløieland og 4 a 5 Tønder Land Skov. Jorderne ere af fortrinlig Qvalitet og Skoven bestaaer af god Hegningshugst. J Jorderne er nedlagt 5 1/2 Tdr. Hvede og 1 Td. 6 Skpr. Rug. J Eiendommen indestaaer paa 1ste Prioritet, 2500 Rbd., som er uopsigelig fra Creditors Side i 5 Aar og, af det Beløb Kjøbesummen overstiger hiin Sum, kan endvidere 1/2 Deel blive indestaaende imod Obligations Udstædelse. Hvilket herved bekjendtgjøres til Efterretning for Liebhavere. Nakskov den 9 Januar 1815. Hammerich.
Odense Adresse-Contoirs Efterretninger, 1845-01-18
Auction. Tirsdagen den 21 Januar førstk. og paafølgende Dag, Formiddag Kl. 10, bliver afdøde Præsteenke Madame Holms Efterladenskaber i Kjølstrup bortsolgt ved Auction. Samme, bestaaer af endeel Mahogni= og Bøgetræes Meubler, som Borde, Stole, Divaner, Sengesteder, enkelte og dobbelte Speile, af Kakkelovne, endeel Linned, nogle Folkesenge, Glas og Porcellain, hvoriblandt et temmeligt betydeligt Bordservice, af Kjøbenhavns Porcellain, Kjøkken= og Bryggerieredskaber, Vogne, Ploug og Harve, samt 3 Køer og 2 Heste. Auctionen holdes paa Edelsæde i Kjølstrup. Hvilket saaledes herved bekjendtgjøres. Bjerge Aasum Herreders Contoir den 11 Januar 1815. Lüttichau.
Odense Adresse-Contoirs Efterretninger, 1845-01-18
Skov=Auction. Torsdagen den 23 d. M., Formiddag Kl. 9, bliver i Langensøe Dyrehave afholdt Auction over store Bøge, fraskaarne Rodstykker paa 6 a 8 Alens Længde, 20 a 30 Tommer i Diameter, udmærket store Ege til Planker og Tømmer, samt stor Bøge=Udhugning. Mødestedet er ved Langensøe. Hvilket herved bekjendtgjøres. Lunde og Skam Herreders Contoir den 15 Januar 1815. Hillerup.
Odense Adresse-Contoirs Efterretninger, 1845-01-18
Torsdagen den 23 Januar førstk., Formiddag Kl. 9, bliver, efter vedkommende Eiers Begjæring, holdt offentlig Auction i afdøde Collecteur Bonnesens forrige Gaard i St. Annegaden over endeel Meubler og Effecter, Sengeklæder, Glas og Porcellain samt Kjøkkentøi m. m.; hvilket herved bekjendtgjøres. Odense Auctionscontoir den 18 Januar 1845. Reimuth.
Odense Adresse-Contoirs Efterretninger, 1845-01-18
Fredagen den 21 d. M., Formiddag Kl. 10, bliver i Stadens Raadhuus, ifølge Reqvisition af det 6te Dragonregiment, afholdt offentlig Licitation over Anskaffelsen af endeel Saddelbomme-Træ, hvoraf et Sæt Prøvetræ tilligemed Conditioner ligge til Eftersyn hos Majoren af Regimentet; hvilket herved bekjendtgjøres. Odense Auctionscontoir den 18 Januar 1815. Reimuth.
Odense Adresse-Contoirs Efterretninger, 1845-01-18
Tirsdagen den 4 Februar førstk., Formiddag Kl. 11, bliver i Stadens Raadhuus afholdt en Skiftesamling i Frue Majorinde Andrups Fallitboe, hvorved Repartition i Boet vil vorde fremlagt til Protokollen; hvilket herved til Vedkommendes Efterretning bekjendtgjøres, overeensstemmende med Pl. 21 April 1821. Odense Raadstue den 18 Januar 1815. Borgermester og Raad.
Odense Adresse-Contoirs Efterretninger, 1845-01-18
Onsdagen den 5 Februar førstk., Formiddag Kl. 10, bliver i Stadens Raadhuus afholdt en Skiftesamling i afdøde Muurmester Jørgen Jensens Stervboe, hvorved vil være at tage Bestemmelse angaaende Realisationen af de Boet tilhørende faste Eiendomme; hvilket herved til alle Vedkommendes Efterretning bekjendtgjøres, overeensstemmende med Pl. 21 April 1824. Odense Raadstue den 18 Januar 1845. Borgermester og Raad.